**Еган Арлеј Бернал Гомес** (шпански: *Egan Arley Bernal Gómez*; р. 13 јануари 1997

) — колумбиски професионален друмски велосипедист, кој вози за UCI World Tour екипата Инеос Гренадиерс.

Ја освоил Тур де Франс 2019, станувајќи прв победник на трката од Латинска Америка.

Ран живот
---------

Бернал е роден во Богота, Колумбија. Тој е најстаро дете во семејството на Герман и Флор и пораснал во соседниот град Сипакира. Неговиот татко бил аматерски велосипедист и тој започнал да вози половен велосипед на пет години. На девет години, и покрај противењето на татко му, настапил и лесно ја освоил трката во неговиот роден град, награда која вклучувала стипендија за тренинг.

Првично се насочил и бил многу добар во планински велосипедизам, освојувајќи трки во Бразил, Костарика и САД, како и го освоил сребрениот (2014) и бронзениот медал (2015) на Светското првенство во планински велосипедизам за јуниорските категории.

Професионален велосипедизам
---------------------------

Покрај планинскиот велосипедизам, Бернал започнал со успеси на јуниорски друмски трки во Колумбија и во Италија, освојувајќи ја Класика Хувентудес Кахика и Соњандо Ил Џиро деле Фјандре во 2015 година

### 2016–2017

Бернал потпишал четиригодишен договор со Џани Савио во екипата Андрони Џокатоли-Сидермек, делумно поради резултатот за максимална потрошувачка на кислород од 88,8 мл/кг/мин. што бил понуден од неговиот агент, Паоло Алберати. Веднаш започнал да настапува на елитните трки, заобиколувајќи ја категоријата под 23 години. Во 2016 година направил резултати меѓу први 20 на Ла Медитеранен, ГП Индустрија & Артиџанато, Сетимана Интернационале Копи е Бартали и Џиро дел Трентино, пред да ја освои Трката Бихор и завршил на четврто место на Трката околу Словенија и Тур де л’Авенир.

Во 2017 година имал резултати во првите десет на Вуелта а Сан Хуан и на Тур де Лангкави. Подоцна, завршил трет на Сетимана Интернационале Копи е Бартали, втор на Џиро дел’Апенино и деветти на Трката на Алпите. Први професионални победи му биле на Велосипедската трка Сибиу, каде освоил две етапи и генералниот пласман. Исто така, освоил две етапи и генералниот пласман на Тур де л’Авенир. Иако, сѐ уште имал договор со Андрони Џокатоли-Сидермек и за предвремено раскинување на договорот имало 350.000 евра пенали, Бернал потпишал петгодишен договор со Тим Скај од сезоната 2018. Последни трки со екипата на Савио биле Џиро дела Тоскана, каде завршил петти, како и местата меѓу први 20 на Џиро дел’Емилија, Милано-Торино и неговиот прв монумент, Џиро ди Ломбардија.

### 2018

Бернал ја носи водечката маичка на Трката околу Калифорнија 2018
Бернал го имал својот прв настап за Тим Скај на Тур Даун Андер 2018 како предводник на екипата, каде го освоил пласманот за млад возач и завршил на шестото место во генералниот пласман. Во февруари 2018 година, Бернал го освоил националното хронометарско првенство. Потоа ја прославил првата победа со Тим Скај, освојувајќи го генералниот пласман на првото издание на Колумбија Оро и Паs, додека Наиро Кинтана завршил втор. Бернал ја обезбедил победата со напад на завршното искачување од 20 километри последниот ден пред да заврши втор, Бернал победи и покрај тоа што неговиот сонародник Серхио Енао бил првично означен како предводник на екипата. За неговата победа, Бернал изјавил:

> „Ова е важна победа од многу причини. Тоа е една од првите трки со екипата, тоа прва трка на која победив со екипата и бидејќи е во Колумбија. Тоа е прва трка 2.1 во Колумбија и јас победив, тоа навистина посебно"
> 
> 
> 

По трката, спортскиот директор на Тим Скај, Николас Портал коментирал за неговиот развој, изјавувајќи:

> „Ние имаме момци кои се во екипата да победат и некои кои сакаме да ги развиваме. Веројатно во другите екипи може да биде предводник на секоја трка, но ние сакаме да му дадеме можност да работи со најдобрите, да види што може да направи, потоа да биде голем, голем предводник кој ќе знае точно што да очекува".
> 
> 
> 

Следна трка на Бернал била Волта а Каталуња 2018. На четвртата етапа, планинска завршница на Ла Молина, Бернал и Пјер Латур (АГ2Р-Ла Мондијал) биле единствени возачи кои одговориле кога тројката од Мовистар Тим, Алехандро Валверде, Наиро Кинтана и Марк Солер започнале групирање во последните седум километри на етапата. Бернал се обидел да го нападне триото и на крајот се оддалечил од Солер, но Кинтана и Валверде работеле заедно и на крајот Валверде го претекнал Бернал за победа на етапата. Бернал паднал на трката додека бил на второто место во генералниот пласман и предводник на пласманот за млад возач, откако Хосе Хоакин Рохас паднал пред него на спуст. Бернал се здобил со фрактури на падот.

Следниот месец, Бернал настапил на Тур де Романди, повторно како предводник на екипата. Бернал ја освоил третата етапа на трката, која била поединечен хронометар, завршувајќи четири секунди пред крајниот победник на трката Примож Роглич. Завршил втор на крајот на трката, освојувајќи го пласманот за млад возач. Во мај, Бернал ја освоил најголемата победа дотогаш, кога завршил прв на крајот на Трката околу Калифорнија, завршувајќи над минута пред второпласираниот возач Тиџеј ван Гардерен. На втората етапа, Бернал нападнал на искачување два километри пред целта, што му овозможило да ја освои етапата со над дваесет секунди. Исто така, го преземал водството на трката, но набрзо го изгубил од Ван Гардерен откако изгубил време на четвртата етапа, хронометар. На шестата етапа, кралската етапа, Бернал нападнал на завршното искачување, оддалечувајќи се од другите возачи. Ја освоил етапата со 1:28 разлика од Адам Јејтс. Го освоил водството на трката по етапата и успешно го одбранил на последната етапа.

Во јули 2018 година бил именуван во почетниот состав за Тур де Франс. Бернал возел како помошник за предводниците на екипата Крис Фрум и Герајнт Томас. Бил меѓу најмладите учесници на трката, но успеал да ги помине повеќето фаворити на планинските етапи.

### 2019

Бернал на Тур де Франс 2019
Бернал ја започнал сезоната 2019 во Колумбија. Возел на националните првенства и на домашната етапна трка, Трка Колумбија. Бернал не ја одбранил титулата на Трката околу Колумбија, завршувајќи на четвртото место во генералниот пласман. Бернал патувал до Европа за да вози на Париз-Ница, каде импресионирал со накрсните ветрови, поединечниот хронометар и на планинските етапи. Ја освоил трката, со што станала негова најголема победа.

Бернал завршил трет на Волта а Каталуња и бил назначен на чело на Тим Инеос на Џиро д’Италија додека не ја скршил клучната коска на тренинг во Андора. Се вратил на трките на Тур де Свис, на која го освоил генералниот пласман и кралската етапа.

#### Победа на Тур де Франс

Бернал бил назначен за втор предводник, заедно со бранителот на титулата, Томас, на Тур де Франс, бидејќи Фрум отсуствувал поради повреда. По втората етапа, екипен хронометар, имал резултат меѓу првите десет во генералниот пласман, кој го задржал, и покрај невоодушевувачкиот резултат на поединечниот хронометар, на трите одлучувачки алпски етапи. Напад на последното искачување на етапата 18 му го донело второто место во генералниот пласман, пред Томас, и ја презел жолтата маичка како предводник на етапата 19 по нападот на Кол де л’Изеран. Етапата била скратена поради лизгање на земјиштето и силна бура на 38 километри пред целта. Иако биле поништени местата на етапата, времињата на врвот на Изеран биле земени предвид, поради што Бернал го зголемил водството на четириесет и пет секунди пред претходниот предводник Жилијан Алафилип и една минута и единаесет секунди пред Томас. Го одбранил своето водство на етапата 20, уште една планинска етапа, и ја потврдил победата на церемонијалното возење на Шанзелизе во Париз.

Така, станал прв Колумбиец и општо прв јужноамерикански возач, и втор од цела Америка, кој победил на Тур де Франс и исто така го освоил пласманот за млад возач. Бил најмлад победник на генералниот пласман од 1909 година и трет најмлад некогаш со 22 години и 196 дена.

Бернал по победата изјавил:

> „Неверојатно е, не знам што да кажам". Го освоив Тур, но не можам да поверувам. Ми требаат неколку дена да го прифатам сето ова. Ова е за моето семејство и само сакам да ги прегрнам. Ова е чувство на среќа, кое не знам како да го опишам."
> 
> 
>

Достигнувања
------------

### планински велосипедизам

2014
2.  Светско јуниорско крос-кантри првенство
3.  Панамериканско јуниорско крос-кантри првенство
2015
1.  Панамериканско јуниорско крос-кантри првенство
3.  Светско јуниорско крос-кантри првенство

### друмски велосипедизам

2016
1.  Краен пласман Трка Бихор
1.  Пласман за млад возач
1. Етапа 1
1.  Пласман за млад возач Сетимана Интернационале Копи е Бартали
1.  Пласман за млад возач Џиро ди Трентино
4. Краен пласман Трка околу Словенија
1.  Пласман за млад возач
4. Краен пласман Тур де л’Авенир
2017
1.  Краен пласман Велосипедска трка Сибиу
1.  Бодовен пласман
1.  Пласман за млад возач
1. Етапа 2
1. Етапа 3
1.  Краен пласман Тур де Савоја Монблан
1.  Бодовен пласман
1.  Пласман за млад возач
1. Етапа 2
1. Етапа 4 (ITT)
1.  Краен пласман Тур де л’Авенир
1. Етапа 7
1. Етапа 8
2. Џиро дел’Апенино
3. Меморијал Марко Пантани
4. Краен пласман Сетимана Интернационале Копи е Бартали
1.  Пласман за млад возач
5. Краен пласман Џиро ди Тоскана
1.  Пласман за млад возач
5. ГП Индустрија & Артиџанато ди Ларчано
7. Краен пласман Тур де Лангкави
9. Краен пласман Трка на Алпите
1.  Пласман за млад возач
9. Краен пласман Вуелта а Сан Хуан
1.  Пласман за млад возач
2018
1.  Национално хронометарско првенство
1.  Краен пласман Трка околу Калифорнија
1.  Пласман за млад возач
1. Етапа 2
1. Етапа 6
1.  Краен пласман Колумбија Оро и Пас
1.  Планински пласман
1.  Пласман за млад возач
2. Тур де Романди
1.  Пласман за млад возач
1. Етапа 3 (ITT)
6. Краен пласман Тур Даун Андер
1.  Пласман за млад возач
10. Милано-Торино
2019
1.  Краен пласман Тур де Франс
1.  Пласман за млад возач
1.  Краен пласман Тур де Свис
1.  Пласман за млад возач
1. Етапа 7
1.  Краен пласман Париз-Ница
1.  Пласман за млад возач
1. Гран Пиемонте
2. Џиро ди Тоскана
3. Краен пласман Волта а Каталуња
3. Национално хронометарско првенство
3. Џиро ди Ломбардија
4. Краен пласман Трка околу Колумбија
6. Милано-Торино
9. Џиро дел’Емилија
2020
Национални првенства
2. Друмска трка
3. Хронометар

### Распоред на резултатите на етапните трки

|  |
| --- |
| **Распоред на резултатите на големите трки** |
| Голема трка | 2017 | 2018 | 2019 |
|  Џиро | — | — | — |
|  Тур | — | 15 | **1** |
|  Вуелта | — | — | — |
| **Распоред на резултатите на етапните трки** |
| Етапна трка | 2017 | 2018 | 2019 |
|  Париз-Ница | — | — | **1** |
|  Тирено-Адријатико | 16 | — | — |
|  Волта а Каталуња | — | СО | **3** |
|  Трка околу Баскија | — | — | — |
|  Тур де Романди | — | **2** | — |
|  Критериум ди Дофине | — | — | — |
|  Тур де Свис | — | — | **1** |
|

СО = се откажал; — = не учествувал

Наводи
------

1. ↑  „Egan Bernal, un campeón desde antes de nacer". *ELESPECTADOR.COM* (шпански). 2017-08-26. Посетено на 29 декември 2017.
2. ↑  „Egan Bernal – Team INEOS". Архивирано од изворникот на 2019-05-07. Посетено на 15 јули 2019.
3. ↑  „Egan Bernal". *ProCyclingStats*. Посетено на 15 јули 2019.
4. ↑  „Team Ineos". *UCI.org*. Меѓународен велосипедистички сојуз. Архивирано од изворникот на 2 јануари 2020. Посетено на 2 јануари 2020.
5. ↑  „Egan Bernal, un campeón desde antes de nacer". *Elespectador.com* (шпански). 2017-08-26. Посетено на 2017-12-29.
6. ↑  Останек, Даниел. „Meet Egan Bernal Colombia's Newest Cycling Sensation". Cyclingtips.com. Архивирано од изворникот на 2020-02-26. Посетено на 28 јули 2019.
7. ↑  „Egan Bernal Biography". Архивирано од изворникот на 2019-04-07. Посетено на 2020-02-03.
8. ↑  „CLASICA JUVENTUDES CAJICA 2015 | clasificaciones del ciclismo colombiano". *www.clasificacionesdelciclismocolombiano.com*.
9. ↑  „"Sognando Il Giro delle Fiandre" parla colombiano". *Il Tirreno*. 4 октомври 2015.
10. 1 2  Останек, Даниел. „Meet Egan Bernal: Colombia's newest cycling sensation". *CyclingTips*. Архивирано од изворникот на 2020-02-26. Посетено на 4 август 2019.
11. ↑  „Egan Bernal – 2016". ProCyclingStats. Посетено на 4 август 2019.
12. 1 2 3 4  „Egan Bernal – 2017". ProCyclingStats. Посетено на 4 август 2019.
13. ↑  „Ciclism: Columbianul Egan Bernal Gomez a câștigat Turul Sibiului; Eduard Grosu, învingător în ultima etapă" [Cycling: Colombian Egan Bernal Gomez won the Tour of Sibiu; Eduard Grosu, winner in the last stage]. *Agerpres* (романски). Agenția Națională de Presă Agerpres. 9 јули 2017. Архивирано од изворникот на 2018-10-05. Посетено на 9 јули 2017.
14. ↑  Бароус, Џош. „How cycling's greatest talent Egan Bernal defied father's bitter resistance". *The Times*. Times Newspapers Limited. Посетено на 2 август 2019.
15. ↑  „Egan Bernal signs for Team Sky". *Cyclingnews.com*. Immediate Media Company. 27 август 2017. Посетено на 3 јануари 2018.
16. ↑  „Bernal to lead Team sky for the Tour down under". Cyclingnews.com. 8 јануари 2018. Посетено на 8 јануари 2018.
17. ↑  „Bernal and Sky pull off Oro y Paz heist to seal overall victory". *Cyclingnews.com*. Посетено на 5 јули 2018.
18. ↑  „Bernal crashes out of Volta a Catalunya". *Cyclingnews.com*. Посетено на 5 јули 2018.
19. ↑  „Bernal diagnosed with shoulder fractures after Catalunya crash". *Cyclingnews.com*. Посетено на 5 јули 2018.
20. ↑  Робертшо, Хенри (27 април 2018). „Team Sky's Egan Bernal blasts to victory ahead of Roglič and Porte in Tour de Romandie mountain time trial". *Cycling Weekly.com*. Посетено на 26 јули 2018.
21. ↑  „2018 Tour of California". *ProCyclingStats*. Посетено на 26 јули 2018.
22. ↑  „Tour of California 2018 Stage 2: Egan Bernal climbs to stage win and leader's jersey". *Cycling-Stage.com*. Посетено на 26 јули 2018.
23. ↑  „Egan Bernal wins Stage 6 of the Tour of California". *LA Times.com*. Associated Press. 18 мај 2018. Посетено на 26 јули 2018.
24. ↑  „2018: 105th Tour de France: Start List". *Pro Cycling Stats*. Посетено на 5 јули 2017.
25. ↑  Бенсон, Даниел (4 август 2018). „Savio: Bernal had a wonderful Tour de France". *Cyclingnews.com*. Immediate Media Company. Посетено на 6 август 2018.
26. ↑  „Egan Bernal all results to date". eganbernalnews.com. 30 март 2019. Архивирано од изворникот на 2019-04-07. Посетено на 30 март 2019.
27. ↑  Бенсон, Даниел (4 мај 2019). „Egan Bernal out of Giro d'Italia after collarbone break". *Cyclingnews.com*. Future plc. Посетено на 3 август 2019.
28. ↑  „At 22, Egan Bernal All but Secures Tour de France Win". *The New York Times*. Associated Press. 27 јули 2019. Посетено на 27 јули 2019.
29. ↑  „Egan Bernal becomes first Colombian to win the Tour de France". *The Guardian*. 28 јули 2019. Посетено на 29 јули 2019.

### Белешки

1. ↑  По Грег Лемонд откако победите на Флојд Лендис и Ленс Армстронг биле подоцна поништени.

Надворешни врски
----------------

|  |  |
| --- | --- |
| Ризница | „Еган Бернал" на Ризницата ? |

* „Достигнувања на Еган Бернал". Cycling Archives.
* „Достигнувања на Еган Бернал". Cycling Quotient.
* „Достигнувања на Еган Бернал". ProCycling.

|  |  |  |  |
| --- | --- | --- | --- |
| 

| * п
* р
* у
Возачи на Инеос Гренадиерс |
| --- |
|  |
| Андреј Амадор  · Леонардо Басо  · Еган Бернал  · Дилан ван Барле  · Камерон Вурф  · Филипо Гана  · Михал Голаш  · Едвард Данбар  · Лауренс де Плус  · Роан Денис  · Овен Дул  · Себастијан Енао  · Адам Јејтс  · Ричард Карапас  · Џонатан Кастровјехо  · Михал Квјатковски  · Даниел Мартинес  · Џани Москон  · Хонатан Нарваес  · Том Пидкок  · Ричи Порт  · Салваторе Пучо  · Брандон Ривера  · Карлос Родригес  · Лук Роу  · Бен Свифт  · Павел Сиваков  · Иван Соса  · Герајнт Томас  · Тео Гејган Харт  · Итан ХејтерРаководител: Дејв Брејлсфорд |

 |

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
 Победници на генералниот пласман на Тур де Франс  |
| --- |
|  |
| 1903–1919 | 
* 1903 Морис Гарен
* 1904 Анри Корне
* 1905 Луј Труселје
* 1906 Рене Потје
* 1907–08 Лисјен Пети Бретон
* 1909 Франсоа Фабер
* 1910 Октав Лапиз
* 1911 Гистав Гарижу
* 1912 Одил Дефраје
* 1913–14 Филип Тис
* 1915–18 *Прва светска војна*
* 1919 Фирмин Ламбо

 |
|  |
| 1920–1939 | 
* 1920 Филип Тис
* 1921 Леон Сјер
* 1922 Фирмин Ламбо
* 1923 Анри Пелисје
* 1924–25 Отавио Ботекија
* 1926 Лисје Бујсе
* 1927–28 Никола Франц
* 1929 Морис де Веле
* 1930 Андре Ледук
* 1931 Антонин Мање
* 1932 Андре Ледук
* 1933 Жорж Спеше
* 1934 Антонин Мање
* 1935 Ромен Мес
* 1936 Силвер Мес
* 1937 Роже Лапебје
* 1938 Џино Бартали
* 1939 Силвер Мес

 |
|  |
| 1940–1959 | 
* 1940–46 *Втора светска војна*
* 1947 Жан Робик
* 1948 Џино Бартали
* 1949 Фаусто Копи
* 1950 Фердинанд Киблер
* 1951 Иго Кобле
* 1952 Фаусто Копи
* 1953–55 Лујон Бобе
* 1956 Роже Валковјак
* 1957 Жак Анкетил
* 1958 Шарли Гол
* 1959 Федерико Баамонтес

 |
|  |
| 1960–1979 | 
* 1960 Гастоне Ненчини
* 1961–64 Жак Анкетил
* 1965 Феличе Џимонди
* 1966 Лисје Емар
* 1967 Роже Пенжо
* 1968 Јан Јансен
* 1969–72 Еди Меркс
* 1973 Луис Окања
* 1974 Еди Меркс
* 1975 Бернар Тевене
* 1976 Лисјен ван Импе
* 1977 Бернар Тевене
* 1978–79 Бернар Ино

 |
|  |
| 1980–1998 | 
* 1980 Јоп Зутемелк
* 1981–82 Бернар Ино
* 1983–84 Лорен Фињон
* 1985 Бернар Ино
* 1986 Грег Лемонд
* 1987 Стивен Роуш
* 1988 Педро Делгадо
* 1989–90 Грег Лемонд
* 1991–95 Мигел Индураин
* 1996 Бјарне Рис
* 1997 Јан Улрих
* 1998 Марко Пантани

 |
|  |
| 2006–денес | 
* *1999–2005 поништени резултати поради допинг*
* 2006 Оскар Переиро
* 2007 Алберто Контадор
* 2008 Карлос Састре
* 2009 Алберто Контадор
* 2010 Анди Шлек
* 2011 Кедел Еванс
* 2012 Бредли Вигинс
* 2013 Крис Фрум
* 2014 Винченцо Нибали
* 2015-2017: Крис Фрум
* 2018 Герајнт Томас
* 2019 Еган Бернал

 |

 |

|  |  |  |  |
| --- | --- | --- | --- |
| 

| * п
* р
* у
 Победници на пласманот за млад возач на Тур де Франс  |
| --- |
|  |
| 
* 1975 Франческо Мозер
* 1976 Енрике Мартинез-Ередија
* 1977 Дитрих Турау
* 1978 Хенк Лубердинг
* 1979 Жан-Рене Бернодо
* 1980 Јохан ван дер Велде
* 1981 Петер Винен
* 1982 Фил Андерсон
* 1983 Лорен Фињон
* 1984 Грег Лемонд
* 1985 Фабио Пара
* 1986 Ендру Хемпстен
* 1987 Раул Алкала
* 1988 Ерик Брекинк
* 1989 Фабрис Филипо
* 1990 Жил Делион
* 1991 Алваро Мехија
* 1992 Еди Бувманс
* 1993 Антонио Мартин
* 1994–1995 Марко Пантани
* 1996–1998 Јан Улриј
* 1999 Беноа Салмон
* 2000 Франсиско Мансебо
* 2001 Оскар Севилја
* 2002 Иван Басо
* 2003 Денис Мењшов
* 2004 Владимир Карпетс
* 2005 Јарослав Попович
* 2006 Дамијано Кунего
* 2007 Алберто Контадор
* 2008–2010 Анди Шлек
* 2011 Пјер Ролан
* 2012 Тиџеј ван Гардерен
* 2013 Наиро Кинтана
* 2014 Тибо Пино
* 2015 Наиро Кинтана
* 2016 Адам Јејтс
* 2017 Сајмон Јејтс
* 2018 Пјер Латур
* 2019 Еган Бернал

 |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 4939156619125728780003

 |

 |